Document ID: /roh_data/filtered/fineweb-2-filterrobots_roh.jsonl.gz/1239

Cun la nova furma giuridica, la Regiun Malögia, n’era la promoziun da cultura regiunala betg reglada. Sco ch’il president communal da Bever, Fadri Guidon ha concedì, haja la conferenza dals 11 presidents midà opiniun er sin squitsch d’ina iniziativa inoltrada l’onn passà cun passa 800 suttascripziuns.
Votaziun a l’urna na tanscha betg
Era suenter in probabel gea a la missiva la dumengia da votaziun, n’è la promoziun da cultura regiunala betg anc sut tetg. Mintga singula vischnanca ha numnadamain da decider sch’ella vul sa participar a l’incumbensa da la Regiun Malögia u betg. Bever e Segl han gia fatg quai.
Jau pens er per ils auters lieus: tant sto la cultura valair a nus!
En cas d’in gea, vegnia publitgà gia il di suenter la votaziun in inserat per tschertgar commembers da la nova cumissiun da cultura. Finamira saja numnadamain ch’ils presidents communals possian eleger il gremi gia en lur sesida dals 5 da fanadur.
RR actualitad 12:00